kardosdrur/scandi-wiki huggingface dataset:
Nedbrudt højmose

Nedbrudte højmoser med mulighed for gendannelse er tidligere højmoser, dvs. højmoser der ikke mere er i vækst men er under nedbrydning, af en eller flere grunde, men hvor væksten kan komme i gang igen ved en eller anden form for indgreb.

Nedbrudt højmose er en betegnelse for en naturtype i Natura 2000-netværket, med nummeret 7120.

Dannelsesforhold 

Disse moser vil enten modtage for lidt vand gennem nedbør, eller modtage andet vand, f.eks. overfladevand eller grundvand. Mosens overflade er sunket sammen og dermed blevet flad eller konkav, og er ikke – eller kun ganske lidt – hævet over det omgivende lands niveau. Er mosens overflade sænket under det omgivende lands niveau, vil dette næsten helt sikkert medføre tilgang af overfladevand og dermed tilførsel af næringsstoffer.

Der kan være flere årsager til at en højmose er under nedbrydning – ofte direkte eller indirekte menneskeskabte
 Der kan være eller have været udvinding af tørv hvorved det aktive øverste lag af højmosen er skrællet bort
 Af naturlige eller menneskeskabte årsager kan der være kommet en tilgang af næringsstoffer, ofte med vand, og/eller kalk som enten direkte hæmmer tørvemossets vækst og/eller medfører at tørvemosset udkonkurreres af andre vegetationsformer
 Af naturlige eller menneskeskabte årsager, f.eks. dræning, er vandstanden i højmosen sænket så meget at tørvemossets vækst hæmmes eller standses helt. Samtidig sker typisk tilgroning med buske og træer på den nu mere tørre moseflade.

For at gendanne væksten er det som regel nødvendigt med en eller flere menneskeskabte indgreb
 Tørveudvinding kan standses (man holder op med at gøre noget der skader mosen)
 Hvis tilførsel af næringsstoffer er menneskeskabt kan denne standses, er den naturlig kan man f.eks. ændre et åløb eller lignende der forhindrer en øget naturlig tilgang af næringsstoffer
 Hvis vandstanden er sænket pga. dræning kan man ophøre med dræningen. Er vandstandssænkningen naturlig kan man f.eks. dæmme op
 Vegetation der ikke er hjemmehørende i højmosen kan fjernes. Dette må ofte gøres med håndkraft, da maskiner enten ikke kan køre i højmosen eller skader mosens vækstzone

Plantevækst 

Vegetationen omfatter en del af – men ikke alle – de arter der findes i Aktive højmoser. Ofte vil f.eks. de insektædende arter som f.eks. Rundbladet Soldug mangle. Omvendt vil der være en eller flere Pionerplanter, herunder træer, som f.eks. Vorte-Birk, Skovfyr.

Videre udvikling 

Når den nedbrudte højmoses mulighed for gendannelse efterhånden fortabes, vil den ofte overgå til naturtypen Skovbevoksede tørvemoser.

I Lille Vildmose har man lavet forsøg med gendannelse.

Se også 
 Naturtyper i Danmark
 Fattigkær
 Mose
 Aktive højmoser (Naturtyper i Danmark)
 Højmoseprojektet (Naturgenopretning)

Kilder og henvisninger 

 Nedbrudt højmose på novana.au.dk
 Danske Naturtyper i det europæiske NATURA 2000 netværk , 

Naturtyper i Danmark
Robert Stolz

Robert Elisabeth Stolz (25. august 1880 i Graz – 27. juni 1975 i Berlin) var en østrigsk komponist og dirigent.

Stolz var det tolvte barn af komponisten og musikdirektøren Jakob Stolz og hans kone Ida. Han studerede musik i Graz, Berlin og Wien og aflagde musikeksamen i 1896. I 1897 blev han operarepetitør ved Städtische Theater Graz og derefter kapelmester i Maribor og i 1902 ved Stadttheater Salzburg.

I Salzburg debuterede han som komponist den 3. marts 1903 med operetten Schön Lorchen. Efter et engagement ved Deutsche Theater i Brno var han fra 1905 til 1917 musikalsk leder ved Theater an der Wien. Her stod han bl.a. for uropførelsen af Franz Lehárs Den glade enke den 30. december 1905. 1914 til 1918 gennemførte han krigstjeneste under 1. verdenskrig, bl.a. som kapelmester i et kejserligt infanteriregiment.

Efter et mislykket forsøg på at starte et teater som selvstændig drog han til Berlin i 1924. Her fik han i 1925 i Kabarett der Komiker opført sin oprette Märchen im Schnee. Fra 1926 boede Stolz atter i Wien. Her skrev han mere end 60 operetter og megen filmmusik og Evergreens. Mange af hans værker er i dag kendte og elskede, f.eks. Im Prater blüh'n wieder die Bäume, Salome, Auf der Heide blüh'n die letzten Rosen, Vor meinem Vaterhaus steht eine Linde, Die ganze Welt ist himmelblau, Mein Liebeslied muss ein Walzer sein, Adieu, mein kleiner Gardeoffizier og Wien wird schön erst bei Nacht.

Ved Østrigs Anschluss i 1938 flyttede Robert Stolz til Paris, og siden til New York, hvor han tilbragte krigsårene. I USA fortsatte han sin komponistvirksomhed, og han blev to gange Oscarnomineret med filmmusiken It Happened Tomorrow (1944) og Spring Parade (1941). Den 28. august 1941 blev han erklæret uønsket i Det tredje rige og hans formue blev beslaglagt, efter at han havde afslået flere anmodninger om at returnere til Tyskland.

I 1946 vendte Stolz tilbage til Wien og fortsatte sin beskæftigelse som komponist og dirigent. I 1960 komponerede og dirigerede han Østrigs bidrag til Eurovision Song Contest i London.

Robert Stolz var gift fem gange; med sangerinderne Grete Holm og Franzi Ressel, med Josephine Zernitz, hans fjerde hustru Lilli og endelig det femte ægteskab med Yvonne Louise Ulrich, kaldet "Einzi". Hun havde en datter fra første sit første ægteskab.

Robert Stolz blev begravet den 4. juli 1975 med et sørgetog af titusinder, der fulgte ham til æresgraven på Wiener Zentralfriedhof. Ved hans side hviler hans sidste hustru "Einzi", der døde den 18. januar 2004.

Eksterne henvisninger 
 
 

Komponister fra Østrig
Østrigere i 1800-tallet
Østrigere i 1900-tallet
Personer fra Graz
Dirigenter fra Østrig
WrestleMania X-Seven

WrestleMania X-Seven var den 17. udgave af pay-per-view-showet WrestleMania produceret af World Wrestling Federation. Det fandt sted 1. april 2001 fra Reliant Astrodome in Houston, Texas, hvor der var 67.925 tilskuere.

Showets main event var en VM-titelkamp mellem den regerende verdensmester The Rock og Steve Austin. Derudover var der bl.a. også en kamp mellem The Undertaker og Triple H, samt en kamp mellem far og søn – Vince McMahon og Shane McMahon.

Resultater 

 WWF Intercontinental Championship: Chris Jericho besejrede William Regal
 Tazz og The APA (Bradshaw og Faarooq) (med Jacqueline) besejrede Right to Censor (The Goodfather, Val Venis og Bull Buchanan) (med Steven Richards)
 WWF Hardcore Championship: Kane besejrede Raven og Big Show i en Triple Threat Hardcore Match
 WWF European Championship: Eddie Guerrero (med Perry Saturn) besejrede Test
 Guerrero vandt dermed titlen.
 Kurt Angle besejrede Chris Benoit
 WWF Women's Championship: Chyna besejrede Ivory
 Chyna vandt dermed VM-titlen for kvinder.
 Shane McMahon besejrede Vince McMahon (med Stephanie McMahon-Helmsley) i en Street Fight
 Mick Foley var dommer i kampen.
 WWF World Tag Team Championship: Edge og Christian besejrede Dudley Boyz (Bubba Ray og D-Von) og Hardy Boyz (Matt Hardy og Jeff Hardy) i en Tables, ladders & chairs match
 Edge og Christian vandt dermed VM-bælterne.
 Gimmick Battle Royal: The Iron Sheik vandt en battle royal
 De andre wrestlere var Hillbilly Jim, Luke Williams, Butch Miller, Duke Droese, Doink the Clown, Nikolai Volkoff, Tugboat, The Goon, Earthquake, Gobbledy Gooker, Brother Love, Michael Hayes, One Man Gang, Kamala, Kim Chee, Jim Cornette, Repo Man og Sgt. Slaughter.
 Kampen blev kommenteret af Bobby Heenan og Gene Okerlund.
 The Undertaker besejrede Triple H
 WWF Championship: Steve Austin besejrede The Rock i en No Disqualification Match
 Austin vandt dermed VM-titlen.

Wrestling
Wrestling i 2001
Elisabeth Sofie Gyldenløve

Elisabeth Sofie Gyldenløve eller Elisabeth Sofie Christiansdatter (født ca. 26. november 1633, død 20. januar 1654) var datter af kong Christian 4. af Danmark-Norge og dennes 3. elskerinde Vibeke Kruse. Kongen kaldte hende 'lille Lisseken'; hun er det eneste af kongens uægte børn, der blev benævnt Gyldenløve; de øvrige blev udelukkende benævnt ved deres fornavne, f.eks. Hans Ulrich.

Kongen søgte at skabe en modvægt til rigsrådet ved at knytte rigets mægtigste mænd til sig som svigersønner. Således blev Elisabeth Sofie som 10-årig i 1643 i Haderslev trolovet med den holstenske adelsmand Claus Ahlefeldt til Bramstedt. Kongen lovede Ahlefeldt en medgift på 44.000 rigsdaler, som dog 1647 ændredes til pant i godserne Rohlsdorf og Niendorf. Brylluppet stod den 18. juni 1648.

Hun døde kun 21 år gammel og blev begravet i Kiel den 16. marts 1654.

Referencer 

Danske kongers uægte børn
Bradshaw

Bradshaw har flere betydninger:
 John "Bradshaw" Layfield (født 1966) − en amerikansk wrestler
 Carrie Bradshaw − en fiktiv forfatter i Sex and the City
Darren Matthews

Darren Kenneth Matthews (født 10. maj 1968), også kendt under ringnavnet William Regal er en britisk wrestler, der i øjeblikket arbejder på RAW-brandet i World Wrestling Entertainment. 

Matthews startede med at wrestle rundt omkring i England og begyndte senere også at wrestle i bl.a. Tyskland og Sydafrika. I 1993 blev han kontaktet af World Championship Wrestling, hvor han under ringnavnet Lord Steven Regal formåede at vinde WCW World Television Championship fire gange. I 2000 skrev han kontrakt med World Wrestling Federation, hvor han siden da bl.a. har været ansat som General Manager på RAW og vundet King of the Ring-turneringen i 2008. I WWF arbejder han under ringnavnet William Regal. 

I sin karriere har Matthews vundet mere end 60 titler verden over. Han har desuden været igennem flere problemer med stoffer og haft en alvorlig hjertesygdom. Han har skrevet selvbiografien Walking a Golden Mile.

Eksterne henvisninger 

 
 

Wrestlere fra England
Miles of Aisles

Miles of Aisles er Joni Mitchells syvende album fra 1974 og hendes første livealbum, der blev udsendt som dobbelt-lp. Albummet er optaget på hendes "Court and Spark"-turne, hvor hun havde L.A. Express som backinggruppe. Det indeholder optagelser først og fremmest fra Universal Amphitheatre i Universal City nær Los Angeles, hvor flere koncerter blev afholdt i perioden 14.-17. august 1974. "Real Good for Free" stammer dog fra en koncert i Berkeley 2. marts og "Cactus Tree" fra LA Music Center 4. marts, begge 1974.

Albummet er blandt de mest sælgende for Joni Mitchell, og det er blandt andet kendt for at inkludere koncertelementer, man normalt udelader på indspilninger, f.eks. Mitchells stemning af guitaren (hvilket hun kommenterer med "A little yin-yang for you" med henvisning til de lyde, der afgives under stemningen) samt kommentarer fra publikum, blandt andet "Joni, you have more class than Mick Jagger, Richard Nixon and Gomer Pyle combined" fra en entusiastisk fan, hvilket afføder stor latter fra både resten af publikum og Joni Mitchell. En del af dette er dog udeladt på en senere cd-udgave.

Sange 
Længden på sangene er de officielle fra lp-udgivelsen og afviger fra længden på cd-udgivelsen. Desuden er angivet, hvilket studiealbum sangene oprindeligt stammer fra.

Side 1:

 "You Turn Me on I'm a Radio" (3:55) – For the Roses
 "Big Yellow Taxi" (3:05) – Ladies of the Canyon
 "Rainy Night House" (4:00) – Ladies of the Canyon
 "Woodstock" (4:25) – Ladies of the Canyon

Side 2:
 "Cactus Tree" (4:50) – Song to a Seagull
 "Cold Blue Steel and Sweet Fire" (5:10) – For the Roses
 "Woman of Heart and Mind" (3:30) – For the Roses
 "A Case of You" (4:18) – Blue
 "Blue" (2:40) – Blue

Side 3:
 "The Circle Game" (5:20) – Ladies of the Canyon
 "People's Parties" (2:30) – Court and Spark
 "All I Want" (3:20) – Blue
 "Real Good for Free" (4:15) – Ladies of the Canyon (som "For Free")
 "Both Sides Now" (4:10) – Clouds

Side 4:
 "Carey" (3:20) – Blue
 "The Last Time I Saw Richard" (3:45) – Blue
 "Jericho" (3:30) – Don Juan's Reckless Daughter 
 "Love or Money" (4:48) – (aldrig indspillet på studiealbum)

Alle sange skrevet af Joni Mitchell og arrangeret af Mitchell sammen med L.A. Express.

Musikere 
Ud over at synge på albummet spiller Joni Mitchell også på guitar, piano og dulcimer. Backinggruppen L.A. Express bestod på dette album af Robben Ford (el-guitar), Tom Scott (horn og træblæsere), Larry Nash (piano), Max Bennett (el-bas) og John Guerin (trommer), og de bidrager endvidere med korsang.

Cover 
Coverets for og bagside viser et foto taget af Mitchell selv af en tom koncertsal set fra en af de bageste rækker, hvor hendes ben er synlige, idet de støtter op på sædet foran. Fotoet har hun efterbehandlet farvemæssigt, så det hovedsageligt fremtræder med brunlige og turkise farver, der mod begge yderkanter overbelyses.

På indercoveret er der dels et nærbillede af Joni Mitchell med sin guitar, dels et billede af alle medvirkende musikere i en afslappet positur.

Joni Mitchell-album
Album fra 1974
Attentatet på Robert F. Kennedy

Attentatet på Robert F. Kennedy fandt sted onsdag den 5. juni 1968 i Los Angeles, Californien, da den demokratiske præsidentkandidat blev skudt og dødeligt såret af den palæstinensiske indvandrer Sirhan Sirhan.

Optakt 
Den tidligere justitsminister og siddende senator Robert Kennedy var spidskandidat under de demokratiske primærvalg op til præsidentvalget i 1968. Efter dagen forinden at have sikret sig sejren i delstaten Californien, holdt Kennedy den 5. juni tale for sine tilhængere på det nu nedlagte Ambassador Hotel i Los Angeles.

Attentatet 
Efter at have talt til sine tilhængere ville Kennedy forlade hotellet, og tog en genvej gennem køkkenet, selvom han af sin livvagt var blevet advaret mod dette. Netop gennem køkkenet blev Kennedy antastet af den 24-årige palæstinensiske indvandrer Sirhan Sirhan, der affyrede 4 skud mod præsidentkandidaten. Mens attentatmanden blev overmandet og tilbageholdt af tilstedeværende, blev Kennedy bragt til et nærliggende hospital, hvor han 26 timer senere, trods en længerevarende operation, døde af sine kvæstelser.

Efterspil 
Kennedy blev efter en obduktion fløjet tilbage til sin valgstat New York, hvor han under massiv mediebevågenhed blev begravet den 8. juni.

Drabsmanden Sirhan Sirhan blev efterfølgende idømt dødsstraf, en dom der dog senere blev ændret til livsvarigt fængsel. Pr. marts 2013 sidder han stadig fængslet i et statsfængsel i Californien.

Se også 
Attentatet på John F. Kennedy – Om mordet på præsident John F. Kennedy i 1963

Eksterne henvisninger 
Info om attentatet

USA's historie
Californiens historie
Kriminalitetshistorie
Kennedy, Robert F.
Begivenheder i 1968
Mykolas Romeris universitet

Mykolas Romeris universitet (eller MRU for ) er et universitet i hovedstaden i Litauen Vilnius, der bæret navnet på den litauiske jurist og politiker Mykolas Römeris. Det er etableret i 2004 og er statsfinansieret.

Mere end 20.000 studerende var indskrevet i studieåret 2009-2010.

Struktur 

Universitetet består af 7 fakulteter og 40 afdelinger. Det tilbyder mere end 70 studieprogrammer på bachelor, master og doktor-niveau.

Fakulteter 
 Økonomi og finans
 Juridiske fakultet
 Strategisk mangegement og politik
 Offentlig administration
 Socialpolitik
 Offentlig sikkerhed

Kilder

Ekstern henvisning 
 MRUs officielle hjemmeside 

Bygninger, konstruktioner og anlæg i Vilnius
Universiteter i Litauen
Standardværkerne

Standardværkerne er et udtryk for Jesu Kristi Kirke af Sidste Dages Helliges religiøse kanon, som består af følgende bøger:
 Bibelen (særlig King James Version i engelsktalende lande)
 Mormons Bog: Endnu et vidnesbyrd om Jesus Kristus
 Lære og Pagter for Jesu Kristi Kirke af Sidste Dages Hellige
 Den Kostelige Perle

Jesu Kristi Kirke af Sidste Dages Hellige
WWE Hardcore Championship

WWE Hardcore Championship var en sekundær titel inden for wrestling i World Wrestling Entertainment, der eksisterede fra 1998 til 2002, under hardcore-regler, hvilket betyder, at wrestlerne bl.a. må bruge våben (fx stole) i kampene. 

Titlen blev skabt af WWE's ejer Vince McMahon under navnet WWF Hardcore Championship (den blev omdøbt WWE Hardcore Championship i 2002), og han gav titlen i november 1998 til Mankind. Det var meningen, at Mankinds rygte som en hardcore-wrestler skulle styrkes over den næste periode. Efter at have tabt titlen til Big Boss Man, blev Mankind dog så populær, at han valgte at gå efter WWF's VM-titel i stedet for. Hardcore-titlen blev dog alligevel ganske populær og hjalp til at fremme hardcore-wrestling i Nordamerika. Flere amerikanske wrestlingorganisationer, heriblandt konkurrenten World Championship Wrestling, valgte således at introducere deres egne udgaver af hardcore-titlen.

24/7-reglen 

På et tidspunkt vandt Crash Holly titlen, og han introducerede derefter 24/7-reglen, hvilket betød, at titlen kunne og skulle forsvares på hvilket som helst tidspunkt – så længe der er en dommer til stede. Det resulterede i mange komiske segmenter i World Wrestling Federation, bl.a. var der et eksempel på, at en regerende mester mistede titlen, fordi han lå og sov. Ved WrestleMania X8 skiftede titlen hænder utallige gange, fordi mange wrestlere havde mulighed og lyst til at vinde titlen. Raven nåede at vinde titlen 27 gange. Det gjorde det også nemmere for kvinder at vinde titlen, og fire kvinder nåede at vinde titlen, inden den blev forenet med WWE Intercontinental Championship i 2002.

Wrestling
VM i bandy 2006

Verdensmesterskabet i bandy 2006 var det 26. VM i bandy gennem tiden, og mesterskabet blev arrangeret af Federation of International Bandy. Turneringen blev afviklet i og omkring Stockholm, Sverige i perioden 28. januar – 5. februar 2006. VM var opdelt i en A-turnering med seks hold og en B-turnering med seks hold.

Mesterskabet blev vundet af Rusland efter finalesejr over de forsvarende mestre fra Sverige på 3-2. Det var Ruslands tredje VM-titel i alt og den første siden 2001. Bronzemedaljerne gik til Finland, som besejrede de forsvarende bronzemedaljevindere fra Kasakhstan med 7-4 i bronzekampen.

A-VM 

A-VM havde deltagelse af seks hold, som først spillede en indledende runde alle-mod-alle. Sejre gav 2 point, uafgjorte 1 point, mens nederlag gav 0 point. De fire bedste hold kvalificerede sig til semifinalerne, hvor nr. 1 mødte nr. 4 og nr. 2 spillede mod nr. 3. Taberne af semifinalerne mødtes i bronzekampen, mens vinderne spillede finale om verdensmesterskabet. Holdet, der sluttede på sidstepladsen i den indledende runde, spillede kvalifikationskamp til næste års VM mod vinderen af B-VM.

Indledende runde

Finalekampe

B-VM 

B-VM havde deltagelse af seks hold, som først spillede en indledende runde alle-mod-alle. Sejre gav 2 point, uafgjorte 1 point, mens nederlag gav 0 point. Vinderen af B-VM's gruppespil kvalificerede sig til en oprykningskamp til A-gruppen mod nr. 6 fra A-VM. Gruppespillets nr. 2 og 3 spillede placeringskamp om 2.-pladsen, mens nr. 4 og 5 spillede placeringskamp om 4.-pladsen.

Indledende runde

Placeringskampe

Samlet rangering

Kvalifikation til A-VM 2007 

A-VM's nr. 6, Hviderusland, og vinderen af B-VM, USA, mødtes i en kvalifikationskamp om den sidste ledige plads ved næste års A-VM. Kampen blev vundet 3-2 af Hviderusland, som dermed sikrede sig endnu en sæson i A-gruppen.

Kilder / eksterne henvisninger 
Bandysidan.nu – World Championships 2005/06  

2006
Sport i 2006
Chesley Sullenberger

Chesley Burnett "Sully" Sullenberger III (født 23. januar 1951) er en amerikansk pilot fra Danville i Californien, der med succes foretog en nødlanding af US Airways Flight 1549 på floden Hudson River ud for Manhattan, New York City den 15. januar 2009.

Piloter fra USA
Personer fra Californien
Kim Manners

Kim Manners (født 13. januar 1951, død 25. januar 2009) var en amerikansk instruktør og producent, der er mest kendt som instruktør af tv-serierne X-Files og Supernatural.

Manners debuterede som instruktør i 1978 med et afsnit af Charlie's Angels. Han har også instrueret afsnit af 21 Jump Street, Mission: Impossible, Star Trek: The Next Generation, Baywatch, The Adventures of Brisco County, Jr. og Krimissæren.

Han blev ansat som producent og instruktør på X-Files under seriens anden sæson efter råd fra Rob Bowman, der arbejdede på første sæson, og manuskriptforfatterne James Wong og Glen Morgan, som tidligere havde arbejdet med Manners på 21 Jump Street. Han blev, sammen med seriens andre producenter, nomineret til fire Emmy-priser i kategorien "Outstanding Drama Series" i 1995, 1996, 1997 og 1998.

Efter at X-Files blev afsluttet i 2002, instruerede Manners flere mindre projekter, før han blev ansat som producent og instruktør på Supernatural i 2005. Han arbejdede på serien i de fire første sæsoner frem til sin død.

Eksterne henvisninger 
 
 Supernatural Wikis artikkel om Kim Manners med henvisninger til interviews

Filminstruktører fra USA
Tv-producenter fra USA
Fletcher Christian

Fletcher Christian (født 25. september 1764, død 3. oktober 1793) var en styrmand om bord på skibet Bounty, der, under Kaptajn William Bligh, var på en sørejse til Tahiti for at finde brødfrugt-planter (se Mytteriet på Bounty). Det var Christian der overtog kommandoen på Bounty efter Bligh 28. April 1789.

Søofficerer fra Storbritannien
Briter i 1700-tallet
Computer Entertainment Rating Organization

(CERO) er en organisation der vurderer computerspil og software i Japan, og angiver alders- og indholdsmærkning, der informere kunder om produktets natur og hvilken aldersgruppen det er tilegnet. Det blev grundlagt i juli 2002 som del af Computer Entertainment Supplier's Association, og blev officielt til en almennyttig organisation organisation i 2003.

Aldersmærkning

Indholdsmærkning

Tidligere symboler 
Disse symboler blev benyttet tidligere.

Eksterne henvisnger 
 Officiel CERO hjemmeside 

Vurderingssystemer for computerspilindhold
Rasos-kirkegården

Rasos-kirkegården (litauisk Rasų kapinės, polsk cmentarz Na Rossie w Wilnie) er den ældste og mest berømte kirkegård i Vilnius, hovedstaden i Litauen. Kirkegåden er navngivet efter Rasos bydel, hvor den ligger. Den er skilt i to dele, den gamle og den nye kirkegård af den smalle gade Sukilėliai. Det totale areal er 10,8 ha. Siden 1990 har nye bisættelser kun været tilladt i familiegravsteder.

Galleri

Eksterne henvisninger 

 Turistbrochure om kirkegården 
 Fotografier fra kirkegården

Seværdigheder i Vilnius
Bygninger, konstruktioner og anlæg i Vilnius
Kirkegårde i Litauen
Daniel Kehlmann

Daniel Kehlmann (født 13. januar 1975, München) er en tysk forfatter. Han har både tysk og østrigsk statsborgerskab. Hans roman Die Vermessung der Welt (på dansk Opmålingen af verden) fra 2005 er den mest sælgende tysksprogede roman siden Patrick Süskinds Das Parfum (1985), og Opmålingen af verden var ifølge New York Times i 2006 internationalt den anden bedst sælgende bog.

Daniel Kehlmann har skrevet flere andre skønlitterære bøger og fungerer også som anmelder og essayist i forskellige tyske dagblade. Han er søn af skuespiller Dagmar Mettler og den østrigske filminstruktør Michael Kehlmann. Kehlmann er bosiddende i Wien og Berlin.

Oversat til dansk er hans romaner Jeg og Kaminski (2003), Fame (2010), Opmålingen af verden (2006), F (2014), Berømmelse (2018) og Tyll (2018).

Priser og udmærkelser 
 2006 Konrad-Adenauer-Litteraturpris
 2006 Heinrich-von-Kleist-prisen
 2007 Welt-Litteraturpris
 2008 PO Enquist-prisen

Referencer

Eksterne henvisninger 

Romanforfattere fra Tyskland
Essayister fra Tyskland
Kritikere fra Tyskland